**Практыкаванне 19**

1. **Намалюйце запрашэнне на ўлазіны. Можна зашыфраваць у малюнку народныя традыцыі пераходзінаў.**

|  |
| --- |
|   |

1. *А вы ведалі, што…*

Гусар – птушнік (гусь)

Дамавік – галоўны па доме

Дваровы – двое плаксаў

Дача – хабар (ад даваць)

Дыпладок (скарочанае) - дыпламатычны дакумент

Дыстрофік (літаратурнае) – верш з дзвюх строфаў

Дэкласаваны элемент – вучань, якога выгналі з класа

Жывапіс – тату

Завочнікі – акуляры (ад вочы)

Загаловак – патыліца

Закладка – даносчыца (ад закладаць)

Заморыш (ласкавае) – іншаземец

Зямляк – чарвяк

Іранец – ранец Іры

Капішча – столь, якая моцна працякае (ад капаць)

Купюра – пасажырка купэ

Кусачкі – блохі

*Пасмяяліся самі? Павесяліце нас: працягніце слоўнік-жартоўнік.*

1. *Параімся з мовазнаўцамі. Лявон Маліноўскі пра адпаведнікі слову “Общаться”*

Камунікаваць? Мець зносіны?

 Калі нам нешта «муляе» ў мове, найлепшае выйсце — спрасціць. Замест «мець зносіны» можна «сябраваць», «таварышаваць» або «таварышкаваць», «калегаваць», «дружыцца». «Они общаются по скайпу» прасцей ды ямчэй сказаць «яны гутараць праз скайп». Яны «гутараць», «гавораць», «гамоняць», «дудукаюць»…

 Можна «разгаварыцца», «весці гутарку». Запомнім, што гаворка, гутарка, у нас вядзецца. Гэдак жа сама, як гутарку, весці можна і знаёмства. «Яны вядуць знаёмства змалку»; «Мы нядаўна завялі знаёмства». Калі хочацца менш афіцыйна, то можна сказаць «весці кампанію». Хораша сказаць і «весці сябрыну».

.

*А як вы скажаце пра тых, з кім перасталі сябраваць?*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*